CELEX: 32012D0752
Language: mt
Date: 2012-12-04 00:00:00
Title: 2012/752/UE: Deċiżjoni ta’ Implimentazzjoni tal-Kummissjoni tal- 4 ta’ Diċembru 2012 li tawtorizza laboratorju f’Dik li kienet ir-Repubblika Jugoslava tal-Maċedonja biex jitwettqu testijiet seroloġiċi biex tkun segwita l-effettività tal-vaċċini tal-idrofobija (notifikata bid-dokument numru C(2012) 8757)  Test b’relevanza għaż-ŻEE

6.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 334/47
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-4 ta’ Diċembru 2012
   li tawtorizza laboratorju f’Dik li kienet ir-Repubblika Jugoslava tal-Maċedonja biex jitwettqu testijiet seroloġiċi biex tkun segwita l-effettività tal-vaċċini tal-idrofobija
   (notifikata bid-dokument numru C(2012) 8757)
   (Test b’relevanza għaż-ŻEE)
   (2012/752/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2000/258/KE tal-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta’ testijiet seroloġiċi biex issegwi l-effettività tat-tilqim kontra l-idrofobija (1), u b’mod partikolari l-Artikolu 3(2) tagħha,
   Billi:
   
               (1)
            
            
               Id-Deċiżjoni 2000/258/KE taħtar lill-Agence française de sécurité sanitaire des aliments (AFSSA) f’Nancy, Franza (integrata mill-1 ta’ Lulju 2010 fl-Agence nationale de sécurité sanitaire de l’alimentation, de l’environnement et du travail, ANSES), bħala l-istitut speċifiku responsabbli biex jistabbilixxi l-kriterji meħtieġa għall-istandardizzazzjoni tat-testijiet seroloġiċi biex tkun segwita l-effettività tal-vaċċini tal-idrofobija.
            
         
               (2)
            
            
               Dik id-Deċiżjoni tipprevedi wkoll li l-ANSES tiddokumenta l-evalwazzjoni tal-laboratorji f’pajjiżi terzi li jkunu applikaw biex jagħmlu testijiet seroloġiċi biex tkun segwita l-effettività tal-vaċċini tal-idrofobija.
            
         
               (3)
            
            
               L-awtorità kompetenti ta’ Dik li kienet ir-Repubblika Jugoslava tal-Maċedonja ressqet applikazzjoni għall-approvazzjoni tal-laboratorju għall-idrofobija tal-Istitut Veterinarju f’dan il-pajjiż terz biex iwettaq dawn it-testijiet seroloġiċi. Dik l-applikazzjoni hija sostnuta minn rapport favorevoli mill-ANSES, datat it-3 ta’ Settembru 2012, dwar l-evalwazzjoni ta’ dak il-laboratorju.
            
         
               (4)
            
            
               Għaldaqstant, dak il-laboratorju għandu jkun awtorizzat biex iwettaq testijiet seroloġiċi biex tkun segwita l-effettività tal-vaċċini tal-idrofobija fil-klieb, fil-qtates u fl-inmsa.
            
         
               (5)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-laboratorju li ġej hu awtorizzat li jwettaq testijiet seroloġiċi biex tkun segwita l-effettività tal-vaċċini tal-idrofobija fil-klieb, fil-qtates u fl-inmsa, kif stipulat fl-Artikolu 3(2) tad-Deċiżjoni 2000/258/KE:
   
               Il-Laboratorju għall-Idrofobija tal-IstitutVeterinarju
            
         
               Il-Fakultà tal-Mediċina Veterinarja
            
         
               Lazar Pop-Trajkov 5-7
            
         
               1000 Skopje
            
         
               Dik li kienet ir-Repubblika Jugoslava tal-Maċedonja
            
         Artikolu 2
   Din id-Deċiżjoni tapplika mill-1 ta’ Jannar 2013.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta’ Diċembru 2012.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 79, 30.3.2000, p. 40.